เรื่องร้องเรียน: เคสอู่ซ่อมรถโอล้างเกียร์ออโต้ในชุมชน ซอย 99 ถนนมาเจริญ เขตหนองแขม  ตั้งแต่ที่เราพยายามอย่างต่อเนื่องในการรายงานไปให้เจ้าหน้าที่รับทราบถึงความเดือดร้อนจากผลกระทบด้านมลภาวะทางเสียง และมลภาวะทางอากาศจากกิจการอู่ซ่อมรถในเขตชุมชน  เจ้าหน้าที่เขตก็เข้ามาดูมาแจ้งให้งดทำตามหน้าที่  แต่สุดท้ายหลังเจ้าหน้าที่กลับไป  อู่ก็ไม่สนใจยังซ่อมรถต่อไป ไม่มีการหยุดดำเนินการใดๆ  จนกระทั่งวันนี้ผ่านมาหลายเดือนตั้งแต่แจ้งเจ้าหน้าที่ไปทุกอย่างยังคงเหมือนเดิม  มีลูกค้าเข้าออกเป็นปกติ และไม่มีแนวโน้มลดลง จึงอยากทราบว่าเหตุผลอะไรที่ไม่สามารถจัดการขั้นเด็ดขาดให้ยุติกิจการทันทีได้  ทั้งๆที่เป็นเคสผิดกฎหมาย และมีการดำเนินคดีแล้วด้วย
การดำเนินการของเจ้าหน้าที่: สำนักงานเขตหนองแขม ได้ดำเนินการส่งเรื่องดำเนินคดีแล้ว ซึ่งปัจจุบันอยู่ระหว่างการดำเนินการทางกฎหมาย ทั้งนี้เจ้าหน้าที่จะตรวจติดตามและรายงานผลให้ทราบต่อไป
ความเห็นของผู้แจ้ง: ชื่นชมแอพพลิเคชันนี้ที่มีขึ้นทำให้ประชาชนสามารถ track การทำงานได้ เจ้าหน้าที่ได้มีการประสานอย่างรวดเร็ว หลังการแจ้งปัญหาไป  แต่สิ่งที่ตั้งข้อสงสัยอย่างมากคือคุณภาพการแก้ปัญหา  ที่ไม่สามารถบังคับใช้ข้อกฎหมายกับผู้ที่กระทำการผิดกฎหมายได้เลยทันทีอย่างที่ควรจะเป็น การแก้ปัญหาดูยืดหยุ่น  แม้ว่าจะมีการดำเนินคดี  รับทราบถึงใบเตือนระงับหรือยุติกิจการที่ผ่านมา  ตามความจริงเจ้าของกิจการอู่ต้องหยุดอย่างทันทีตามคำสั่ง  หรืออย่างน้อยต้องหยุดดำเนินการสักระยะให้เห็นถึงประสิทธิภาพของการใช้กฏหมาย แต่กลับกันโดยสิ้นเชิงปัญหายังคงอยู่ ผู้สร้างปัญหายังคงทำทุกอย่างที่รบกวนเพื่อนบ้านได้อย่างปกติ เสมือนท้าทายกฏหมาย ตรงนี้อยากขอให้เจ้าหน้าที่ที่เกี่ยวข้องทบทวนว่าสามารถทำอะไรในขั้นตอนไหนได้บ้าง  เพราะเคสนี้ดูเป็นเคสที่แปลกในมุมมองประชาชนจริงๆ
พื้นที่: แขวงหนองแขม เขตหนองแขม กรุงเทพมหานคร